Document ID: 32002R0134

Padomes Regula (EK) Nr. 134/2002
(2002. gada 22. janvāris),
ar ko groza Regulu (EK) Nr. 2531/98 par obligāto rezervju piemērošanu, ko veic Eiropas Centrālā banka
EIROPAS SAVIENĪBAS PADOME,
ņemot vērā Eiropas Centrālo banku sistēmas un Eiropas Centrālās bankas statūtus (šeit turpmāk "Statūti"), un jo īpaši to 19.2. pantu,
ņemot vērā Eiropas Centrālās bankas (ECB) ieteikumu,
ņemot vērā Eiropas Parlamenta atzinumu [1],
ņemot vērā Komisijas priekšlikumu [2],
rīkojoties saskaņā ar procedūru, kas izklāstīta Eiropas Kopienas dibināšanas līguma 107. panta 6. punktā un Statūtu 42. pantā, kā arī saskaņā ar nosacījumiem, kas izklāstīti Statūtu 43.1. pantā, 8. punktā Protokolā par dažiem noteikumiem attiecībā uz Lielbritānijas un Ziemeļīrijas Apvienoto Karalisti un 2. punktā Protokolā par dažiem noteikumiem attiecībā uz Dāniju - abi minētie protokoli ir pievienoti Līgumam,
tā kā:
(1) 1998. gada 23. novembrī Padome pieņēma Regulu (EK) Nr. 2531/98 par obligāto rezervju piemērošanu, ko veic Eiropas Centrālā banka [3].
(2) Īpašas sankcijas un procedūras ir paredzētas Regulā (EK) Nr. 2531/98, kurā noteikta vienkāršota procedūra sankciju piemērošanai noteiktu pārkāpumu gadījumos, bet attiecībā uz sankciju piemērošanas principiem un procedūrām ir dota atsauce uz Padomes Regulu (EK) Nr. 2532/98 (1998. gada 23. novembris) par Eiropas Centrālās bankas pilnvarām piemērot sankcijas [4].
(3) Ņemot vērā pieredzi, kas gūta saistībā ar pārskatīšanas procedūru, kura paredzēta Regulas (EK) Nr. 2532/98 3. panta 7. punktā un vienkāršota ar Padomes Regulas (EK) Nr. 2531/98 7. panta 2. punktu, ir secināts, ka saīsinātais 15 dienu termiņš nav pietiekams laiks, lai ECB Padome varētu pieņemt izsvērtu lēmumu.
(4) Lai pārskatīšanas procedūra būtu efektīva, ECB Padomei lēmumu pieņemšanai jāatvēl divu mēnešu termiņš,
IR PIEŅĒMUSI ŠO REGULU.
1. pants
Regulas (EK) Nr. 2531/98 7. panta 2. punktā svītro atsauci uz Regulas (EK) Nr. 2532/98 3. panta 7. punktu.
2. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Regula attiecas uz lūgumiem, kas iesniegti pēc šīs regulas spēkā stāšanās dienas. Par lūguma iesniegšanas dienu uzskata dienu, kurā lūgumu saņēmusi ECB.
Šī regula uzliek saistības kopumā un ir tieši piemērojama visās dalībvalstīs saskaņā ar Eiropas Kopienas dibināšanas līgumu.
Briselē, 2002. gada 22. janvārī

Labels: 2
11
15